## Uredba o izmjenama i dopunama Uredbe o unutarnjem ustrojstvu Ministarstva zaštite okoliša, prostornog uređenja i graditeljstva

### NN 24/2007 (5.3.2007.), Uredba o izmjenama i dopunama Uredbe o unutarnjem ustrojstvu Ministarstva zaštite okoliša, prostornog uređenja i graditeljstva

# VLADA REPUBLIKE HRVATSKE

**885**

Na temelju članka 60. stavaka 1. i 2. Zakona o sustavu državne uprave (»Narodne
novine«, br. 75/93, 92/96, 48/99, 15/2000, 59/2001 i 199/2003), Vlada Republike
Hrvatske je na sjednici održanoj 28. veljače 2007. godine donijela

## UREDBU

### O IZMJENAMA I DOPUNAMA UREDBE O UNUTARNJEM USTROJSTVU MINISTARSTVA ZAŠTITE OKOLIŠA, PROSTORNOG UREĐENJA I GRADITELJSTVA

Članak 1.

U Uredbi o unutarnjem ustrojstvu Ministarstva zaštite okoliša, prostornog
uređenja i graditeljstva (»Narodne novine«, broj 30/2005), članak 4. mijenja se
i glasi:

»Članak 4.

Samostalni odjel za unutarnju reviziju obavlja unutarnje revizije za cjelokupno
Ministarstvo, u skladu s najboljom strukovnom praksom i standardima unutarnje
revizije usklađenima s Međunarodnim standardima unutarnje revizije i kodeksom
strukovne etike. Provjerava primjenu zakona i drugih propisa u obavljanju
poslova Ministarstva. Daje stručna mišljenja i ima savjetodavnu ulogu u cilju
poboljšanja poslovanja Ministarstva. Procjenjuje sustave i procese unutarnjih
kontrola na temelju upravljanja rizicima. Testira, analizira i ocjenjuje sve
poslovne funkcije iz nadležnosti Ministarstva. Obavlja posebne revizije na
zahtjev ministra ili prema potrebi. Predlaže preporuke ministru u svrhu
postizanja veće učinkovitosti i djelotvornosti sustava. Prati provedbu preporuka
navedenih u izvješćima iz prethodno obavljenih revizija. Izrađuje strateške i
operativne planove revizije. Obavlja reviziju o korištenju sredstava Europske
unije i drugih međunarodnih organizacija i institucija. Izrađuje izvješća o
obavljenoj unutarnjoj reviziji koja podnosi ministru. Podnosi periodična i
godišnja izvješća o radu Odjela i dostavlja ih nadležnim institucijama i osobama
u skladu s važećim propisima. Surađuje s Upravom za harmonizaciju unutarnje
revizije i financijske kontrole u Ministarstvu financija, što uključuje i obvezu
dostave strateških i godišnjih planova te godišnjeg izvješća toj Upravi. Prati i
predlaže stalnu edukaciju unutarnjih revizora u skladu s Međunarodnim
standardima unutarnje revizije.
Odjel u svom radu djeluje samostalno.«.

Članak 2.

Članak 5. mijenja se i glasi:
»U Tajništvu Ministarstva obavljaju se poslovi usklađivanja rada upravnih
organizacija u sastavu Ministarstva i unutarnjih ustrojstvenih jedinica, daju
upute za rad u svezi s ostvarivanjem plana rada, koordiniraju poslovi na izradi
i ostvarivanju plana rada i temeljem nacrta planova rada, predlažu planovi
zapošljavanja, osposobljavanja i stručnog usavršavanja državnih službenika,
poduzimaju mjere za osiguranje učinkovitosti u radu, sastavljaju izvješća
ministru o ostvarivanju plana rada i drugih pitanja u svezi s radom i
ustrojstvom Ministarstva.
U Tajništvu se također obavljaju poslovi unutarnje kontrole, kadrovski poslovi,
poslovi razvoja, upravljanja i stručnog usavršavanja službenika, opći,
informatički, tehnički i pomoćni poslovi, poslovi nabave roba, radova i usluga,
poslovi obrane i zaštite na radu kao i poslovi vođenja biblioteke s
publikacijama Ministarstva i drugim tiskanim materijalima, nadzire rad državnih
službenika i namještenika, skrbi o urednom i pravilnom korištenju imovine,
sredstava za rad, opremanju prostora Ministarstva, voznom parku i korištenju
vozila, o načinu održavanja sredstava i opreme, organizira prijevoz dužnosnika i
službenika Ministarstva, obavljaju poslovi prijepisa i umnožavanja,
pisarnice-pismohrane, ekonomata, telefoniste, domara, dostavljača, održavanja
prostora, opreme i čistoće, te poslovi informatizacije Ministarstva.
U Tajništvu se obavljaju i poslovi u vezi s izradom prijedloga financijskog
plana u skladu s naputcima ministra te prati ostvarivanje donesenog financijskog
plana, pribavljaju izvješća i vrši nadzor nad namjenskim trošenjem sredstava,
vodi knjigovodstvena evidencija i analitika, obavljaju računovodstveni i drugi
poslovi po nalogu ministra.
U Tajništvu se ustrojavaju sljedeće ustrojstvene jedinice:
3.1. Sektor za opće, kadrovske i informatičke poslove
3.2. Sektor za financijsko-planske i računovodstvene poslove.

***3.1. Sektor za, opće, kadrovske, i informatičke poslove***

Sektor za opće, kadrovske, i informatičke poslove prati i provodi mjere
kadrovske politike Ministarstva, prati i osigurava primjenu zakona i drugih
propisa iz područja radnopravnih odnosa, daje stručna mišljenja i objašnjenja u
svezi s primjenom i provedbom zakona, obavlja administrativne poslove izbora
kandidata za prijam u državnu službu, priprema prijedloge rješenja o prijamu i
rasporedu službenika i namještenika te ostala rješenja iz područja radno-pravnih
odnosa, sudjeluje u izradi, donošenju i provedbi programa razvoja, upravljanja i
stručnog usavršavanja te prati statusna stanja dužnosnika, državnih službenika i
namještenika, njihov rad te napredovanje i promicanje u službi.
U Sektoru se obavljaju i poslovi u svezi gospodarenja nekretninama u vlasništvu
Republike Hrvatske kojima upravlja Ministarstvo zaštite okoliša, prostornog
uređenja i graditeljstva.
Sektor obavlja stručne i tehničke poslove koji se odnose na pisarnicu, prijepis,
pismohranu, dostavu, ekonomat, fotokopiranje, organizaciju prehrane zaposlenih,
korištenje prometnih sredstava za potrebe Ministarstva i poslove vođenja
biblioteke s publikacijama Ministarstva i drugim tiskanim materijalima, poslove
obrane, zaštite na radu, obavlja stručne i tehničke poslove nabave roba, radova
i usluga u svrhu opremanja prostorija Ministarstva sredstvima rada, održavanja
prostora, poslovi nabave i održavanja računalne i programske opreme s ciljem
osiguravanja funkcionalnih uvjeta za rad službenika i namještenika.
U Sektoru se obavljaju i drugi poslovi koje odredi tajnik ili ministar
neposredno.
U Sektoru se ustrojavaju slijedeće ustrojstvene jedinice:
3.1.1. Odjel za kadrovske poslove
3.1.2. Odjel za razvoj, upravljanje i stručno usavršavanje kadrova
3.1.3. Odjel za nabavu
3.1.4. Odjel za opće i informatičke poslove.

*3.1.1. Odjel za kadrovske poslove*

Odjel za kadrovske poslove prati i provodi mjere kadrovske politike
Ministarstva, obavlja upravnopravne i administrativne poslove vezane za izbor
kandidata za prijam u državnu službu, raspored, premještaj i prestanak službe
službenika i namještenika, prati statusna stanja dužnosnika, državnih službenika
i namještenika, njihov rad i promicanje u službi, obavlja poslove obrane i
zaštite na radu, izrađuje prijedloge odgovora na tužbe i žalbe u predmetima
vezanim za prava službenika i namještenika, surađuje sa Službeničkim sudom,
prati pravnu regulativu i sudjeluje u upravno-pravnim poslovima koji se odnose
na normativnu djelatnost iz područja službeničkih i radnopravnih odnosa, daje
stručna mišljenja i objašnjenja u svezi s primjenom i provedbom zakona, te
obavlja druge poslove koje odredi tajnik ili ministar neposredno.

*3.1.2. Odjel za razvoj, upravljanje i stručno usavršavanje kadrova*

Odjel za razvoj, upravljanje i stručno usavršavanje kadrova obavlja
upravnopravne i administrativne poslove vezane za planiranje, upravljanje i
razvoj kadrova, praćenje rada, napredovanja i nagrađivanja državnih službenika i
namještenika, vodi propisane očevidnike, sudjeluje u izradi strategije i mjera
za planiranje, upravljanje i razvoj kadrova, te planiranje potreba za
provođenjem osposobljavanja i stručnog usavršavanja, priprema i prati
realizaciju ugovora o osposobljavanju i stručnom usavršavanju, prati rad
vježbenika, sudjeluje u postupku izbora mentora vježbenicima i praćenju
vježbeničke prakse, koordinira obavljanje poslova razvoja i upravljanja ljudskim
potencijalima za cjelokupno Ministarstvo, prati pravnu regulativu i sudjeluje u
upravnopravnim poslovima koji se odnose na normativnu djelatnost iz područja
rada Odjela, te obavlja druge poslove koje odredi tajnik ili ministar
neposredno.

*3.1.3. Odjel za nabavu*

Odjel za nabavu obavlja poslove nabave roba, radova i usluga za potrebe
Ministarstva po postupku propisanom Zakonom o javnoj nabavi, pruža stručnu pomoć
povjerenstvima za nabavu, prati odvijanje postupaka nabave sukladno planu nabave
i sredstvima osiguranim planom proračuna u pogledu zadanih okvira visine i
namjene sredstava, priprema i izrađuje ugovore iz područja nabave te prati
izvršavanje istih, obavlja poslove vezane za gospodarenje nekretninama u
vlasništvu Republike Hrvatske kojima upravlja Ministarstvo zaštite okoliša,
prostornog uređenja i graditeljstva, te u vezi s istim, vodi očevidnik
nekretnina i surađuje sa Središnjim državnim uredom za upravljanje državnom
imovinom, vodi evidencije o postupcima nabave i evidencije zaključenih ugovora,
sudjeluje u pripremi i izradi ugovora o zakupu poslovnih prostora, vodi
evidenciju istih te obavlja druge poslove koje odredi tajnik i ministar
neposredno.

*3.1.4. Odjel za opće i informatičke poslove*

Odjel za opće i informatičke poslove obavlja stručne i tehničke poslove koji se
odnose na pisarnicu, prijepis, pismohranu, održavanje i opremanje prostorija
Ministarstva, korištenje i održavanje prometnih sredstava za potrebe
Ministarstva, vođenje poslova biblioteke s publikacijama Ministarstva i drugim
tiskanim materijalima, te osigurava građanima dostupnost svih publikacija iz
biblioteke, stručne i tehničke poslove održavanja računalne i programske opreme,
te obavlja i druge poslove koje odredi tajnik ili ministar neposredno.
U Odjelu za opće i informatičke poslove ustrojavaju se sljedeće ustrojstvene
jedinice:
3.1.4.1. Odsjek informatičkih poslova
3.1.4.2. Odsjek općih poslova
3.1.4.2.1. Pododsjek pisarnice
3.1.4.2.2. Pododsjek za opće poslove.

3.1.4.1. Odsjek informatičkih poslova

U Odsjeku informatičkih poslova se obavljaju stručni i tehnički poslovi
organiziranja i upravljanja, održavanja računalne i programske opreme,
unapređenje i implementacija informatičke tehnologije, pružanje manje složenih
oblika pomoći i podrške korisnicima informatičkih resursa, izrađuju analize i
izvješća iz djelokruga Odsjeka i šire, te obavljaju i drugi poslovi koje odredi
tajnik ili ministar neposredno.

3.1.4.2. Odsjek općih poslova

U Odsjeku općih poslova se obavljaju stručni i tehnički poslovi organizacije i
upravljanja osnovnim sredstvima na korištenju u Ministarstvu (poslovi popisa
namještaja, opreme i drugo), kao i poslovi organizacije korištenja i održavanja
prometnih sredstava Ministarstva, poslovi vođenja biblioteke s publikacijama
Ministarstva i drugim tiskanim materijalima i osigurava građanima dostupnost
svih publikacija iz biblioteke, izrađuju izvješća i pripremaju mišljenja na
dostavljene materijale iz djelokruga rada Odsjeka.
Odsjek za opće poslove obavlja poslove prijama i otpreme pošte za potrebe
unutarnjih ustrojstvenih jedinica Ministarstva, vođenje propisanih očevidnika,
poslove pismohrane, prijepisa, fotokopiranja, poslove telefonista, održavanja i
čišćenja prostora, posluživanja hrane te druge poslovi koje odredi tajnik i
ministar neposredno.

*3.1.4.2.1. Pododsjek pisarnica*

Pododsjek obavlja stručne i tehničke poslove koji se odnose na prijam akata,
razvrstavanje i upisivanje istih u propisane očevidnike, dostavu u rad, te
otpremu akata, vođenje propisanih očevidnika o aktima i o uredskom poslovanju.
Nadalje, u Pododsjeku se obavljaju poslovi pismohrane, organiziranje i nadzor
obavljanja poslova uredskog poslovanja, izrađuju izvješća o radu Pododsjeka,
poslovi vođenja biblioteke s publikacijama Ministarstva i drugim tiskanim
materijalima te osigurava građanima dostupnost svim publikacijama iz biblioteke,
te obavlja i druge poslove koje odredi tajnik ili ministar neposredno.

*3.1.4.2.2. Pododsjek za opće poslove*

Pododsjek obavlja stručne i tehničke poslove koji se odnose na korištenje i
održavanje voznog parka Ministarstva, vođenje propisanih evidencija o korištenju
i održavanju istih, internu i vanjsku dostavu, prijepis, umnožavanje i uvez
materijala za potrebe Ministarstva, poslove održavanja prostora i opreme,
čišćenja prostora, posluživanja hrane i napitaka, poslove telefoniste te druge
poslove koje odredi tajnik i ministar neposredno.«.

Članak 3.

Naslov ispred članka 10. mijenja se i glasi: »8. Uprava za gospodarenje
okolišem«.
Članak 10. mijenja se i glasi:

»Članak 10.

Uprava za gospodarenje okolišem obavlja upravne i stručne poslove u vezi s
provedbom mjera za gospodarenje otpadom, izradom planova i projekata za
gospodarenja otpadom, očuvanjem kakvoće zraka, zaštitom klime i ozonskog sloja,
procjenom utjecaja zahvata na okoliš, strateškom procjenom utjecaja na okoliš,
planovima intervencija u zaštiti okoliša u vezi s iznenadnim onečišćenjima
okoliša, očuvanjem kakvoće mora, zaštitom tla, te obavlja i druge poslove u vezi
s poduzimanjem mjera radi smanjivanja i sprječavanja onečišćavanja okoliša.
Prati i analizira stanje u području djelokruga Uprave, te predlaže poduzimanje
mjera u svrhu sanacije oštećenih dijelova okoliša i poduzimanje mjera radi
postizanja standarda kakvoće zaštite okoliša i unaprjeđenja stanja okoliša.
Prati provedbu zakona i drugih propisa i predlaže mjere za njihovu provedbu. U
Upravi se obavljaju poslovi izdavanja dozvola u vezi s gospodarenjem otpadom,
provozom opasnog otpada, praćenjem kakvoće zraka i smanjivanjem emisija
stakleničnih plinova, te se izdaje okolišna dozvola. U Upravi se izrađuju
rješenja o procjeni utjecaja zahvata na okoliš i strateškoj procjeni utjecaja na
okoliš te obavljaju stručne pripreme za dodjelu koncesija gospodarenja otpadom,
izdaju suglasnosti i vode očevidnici iz djelokruga Uprave. Uprava sudjeluje u
izradi nacrta zakona i provedbenih propisa, programa, planova i izvješća i prati
njihovu provedbu. Uprava izrađuje odgovore na zastupnička pitanja, priprema
odgovore u vezi s informiranjem javnosti te nadzire provedbu i usmjerava razvoj
informacijskog sustava zaštite okoliša, katastra zaštite okoliša i nadzire
provedbu plana gospodarenja otpadom. Uprava sudjeluje u stručnim poslovima
usklađivanja zakonodavstva s propisima Europske unije. Uprava surađuje sa
središnjim tijelima državne uprave, uredima državne uprave u županijama,
jedinicama lokalne i područne (regionalne) samouprave, gospodarskim subjektima i
nevladinim udrugama, te s Agencijom za zaštitu okoliša i Fondom za zaštitu
okoliša i energetsku učinkovitost. Uprava obavlja i druge poslove iz svoga
djelokruga i one koje odredi državni tajnik ili ministar.
U Upravi za gospodarenje okolišem ustrojavaju se sljedeće ustrojstvene jedinice:
8.1. Sektor za procjenu okoliša i industrijsko onečišćenje
8.2. Sektor za atmosferu, more i tlo
8.3. Sektor za otpad.

**8.1. Sektor za procjenu okoliša i industrijsko onečišćenje**

Sektor za procjenu okoliša i industrijsko onečišćenje obavlja poslove vezane za
procjenu utjecaja zahvata na okoliš, stratešku procjenu utjecaja na okoliš,
prevenciju i odgovornost za okoliš, integralno sprečavanje onečišćenja, te
izdaje okolišnu dozvolu.
U Sektoru se ustrojavaju sljedeće ustrojstvene jedinice:
8.1.1. Odjel za procjenu okoliša
8.1.2. Odjel za okolišnu dozvolu i odgovornost za štetu u okolišu.

8.1.1. Odjel za procjenu okoliša

Odjel za procjenu okoliša obavlja upravne i stručne poslove u vezi s: procjenom
utjecaja zahvata na okoliš, izdavanjem suglasnosti pravnim osobama za obavljanje
stručnih poslova za izradu elaborata zaštite okoliša i studija o utjecaju na
okoliš. Odjel priprema i izrađuje rješenja o procjeni utjecaja zahvata na okoliš
te prati i analizira provedbu mjera utvrđenih u rješenjima procjene utjecaja
zahvata na okoliš iz djelokruga Ministarstva te prikuplja podatke o provedbi
mjera utvrđenim rješenjima drugih nadležnih tijela i o tome izrađuje godišnje
izvješće. U Odjelu se vode očevidnici u vezi s izdavanjem suglasnosti pravnim
osobama za obavljanje stručnih poslova za izradu elaborata i studija o utjecaju
na okoliš. Odjel, u suradnji s gospodarstvom predlaže poduzimanje mjera i
programa radi smanjivanja onečišćavanja okoliša. Odjel sudjeluje u izradi
stručnih podloga za izradu nacrta prijedloga zakona i drugih propisa, planova,
programa i izvješća te prati njihovu provedbu. Obavlja upravne i stručne poslove
u vezi s provedbom strateške procjene utjecaja zahvata na okoliš, izdavanjem
suglasnosti pravnim osobama za obavljanje stručnih poslova izrade strateških
studija o utjecaju na okoliš. Odjel priprema i izrađuje izvještaj o provedenoj
strateškoj procjeni utjecaja na okoliš. U Odjelu se vode očevidnici u vezi s
izdavanjem suglasnosti pravnim osobama za obavljanje stručnih poslova za izradu
strateških studija o utjecaju na okoliš. Izrađuje i daje mišljenja na pojedine
planove, programe i strategije temeljem provedenog postupka strateške procjene
utjecaja na okoliš.
Odjel izrađuje odgovore na zastupnička pitanja i predstavke, te priprema
odgovore u vezi s informiranjem javnosti iz djelokruga Od­jela. Odjel sudjeluje
u obavljanju stručnih poslova usklađivanja za­konodavstva s propisima Europske
unije. Izrađuje mišljenja i upute te obavlja i druge poslove iz djelokruga
Odjela. Odjel sudjeluje u me­đunarodnoj suradnji u okviru svojih nadležnosti i
provodi obveze iz Konvencije o procjeni utjecaja na okoliš preko državnih
granica (Es­poo konvencija) i Protokola o strateškoj procjeni utjecaja na
okoliš.
U Odjelu za procjenu okoliša ustrojavaju se sljedeće ustrojstvene jedinice:
8.1.1.1. Odsjek za procjenu utjecaja na okoliš
8.1.1.2. Odsjek za stratešku procjenu utjecaja na okoliš.

*8.1.1.1. Odsjek za procjenu utjecaja na okoliš*

Odsjek za procjenu utjecaja na okoliš obavlja upravne i stručne poslove u vezi s
provedbom procjene utjecaja zahvata na okoliš, izdavanjem suglasnosti pravnim
osobama za obavljanje stručnih poslova izrade elaborata zaštite okoliša i
studija o utjecaju na okoliš. Odsjek priprema i izrađuje rješenja o procjeni
utjecaja zahvata na okoliš. Odsjek prati i analizira provedbu mjera utvrđenih
rješenjima u postupku procjene utjecaja zahvata na okoliš koje je provelo
Ministarstvo, prikuplja podatke o provedbi mjera koja su utvrđena rješenjima
drugih nadležnih tijela i izrađuje godišnje izvješće o provedbi utvrđenih mjera.
U Odsjeku se vode očevidnici u vezi s izdavanjem suglasnosti pravnim osobama za
obavljanje stručnih poslova za izradu elaborata i studija o utjecaju na okoliš.
Odsjek sudjeluje u izradi stručnih podloga za izradu nacrta prijedloga zakona i
drugih propisa, planova, programa te izvješća i prati njihovu provedbu. Odsjek
izrađuje odgovore na zastupnička pitanja i predstavke te priprema odgovore u
vezi s informiranjem javnosti u vezi s procjenom utjecaja zahvata na okoliš.
Odsjek sudjeluje u obavljanju stručnih poslova usklađivanja zakonodavstva s
propisima Europske unije. Izrađuje mišljenja i upute, te obavlja i druge poslove
iz djelokruga Odsjeka.

*8.1.1.2. Odsjek za stratešku procjenu utjecaja na okoliš*

Odsjek za stratešku procjenu utjecaja na okoliš obavlja upravne i stručne
poslove u vezi s provedbom strateške procjene utjecaja zahvata na okoliš
planova, programa i strategija, izdavanjem suglasnosti pravnim osobama za
obavljanje stručnih poslova izrade strateških studija o utjecaju na okoliš.
Odsjek priprema i izrađuje izvještaj o provedenoj strateškoj procjeni utjecaja
na okoliš. U Odsjeku se vode očevidnici u vezi s izdavanjem suglasnosti pravnim
osobama za obavljanje stručnih poslova za izradu strateških studija o utjecaju
na okoliš. Izrađuje i daje mišljenja na pojedine planove, programe i strategije
temeljem provedenog postupka strateške procjene utjecaja na okoliš. Odsjek
sudjeluje u izradi stručnih podloga za izradu nacrta prijedloga zakona i drugih
propisa, planova, programa te izvješća i prati njihovu provedbu. Odsjek izrađuje
odgovore na zastupnička pitanja i predstavke te priprema odgovore u vezi s
informiranjem javnosti u vezi s strateškom procjenom planova, programa i
strategija. Odsjek sudjeluje u obavljanju stručnih poslova usklađivanja
zakonodavstva s propisima Europske unije. Izrađuje mišljenja i upute, te obavlja
i druge poslove iz djelokruga Odsjeka.

8.1.2. Odjel za okolišnu dozvolu i odgovornost za štetu u okolišu

Odjel za okolišnu dozvolu i odgovornost za štetu u okolišu obavlja upravne i
stručne poslove u vezi s provedbom mjera za sprječavanje i smanjivanje
onečišćenja okoliša. Odjel izdaje okolišne dozvole. Provodi i nadzire aktivnosti
prema Planu intervencija u zaštiti okoliša i drugim planovima kod iznenadnog
onečišćenja okoliša. Odjel prati i analizira provedbu mjera u vezi pojedinih
planova intervencija u zaštiti okoliša i daje prijedloge u vezi s postizanjem
viših standarda zaštite okoliša. Odjel izrađuje stručna mišljenja za pojedine
planove. Odjel u suradnji s nadležnim inspekcijama obavlja upravne i stručne
poslove u vezi s utvrđivanjem osobe koja je prouzročila štetu ili prijeteću
opasnost od štete, procjenjivanje značaj štete i određuje mjere otklanjanja koje
treba poduzeti sukladno Planovima intervencija i ostalim planovima i mjerama.
Odjel sudjeluje u izradi stručnih podloga za izradu nacrta prijedloga zakona i
drugih propisa, planova, programa i izvješća te prati njihovu provedbu. Odjel
izrađuje odgovore na zastupnička pitanja i predstavke te priprema odgovore u
vezi s informiranjem javnosti. Odjel sudjeluje u obavljanju stručnih poslova
usklađivanja zakonodavstva u skladu s propisima Europske unije. Izrađuje,
mišljenja i upute, te obavlja i druge poslove iz djelokruga Odjela.
U Odjelu za okolišnu dozvolu i odgovornost za štetu u okolišu ustrojavaju se
sljedeće ustrojstvene jedinice:
8.1.2.1. Odsjek za okolišnu dozvolu
8.1.2.2. Odsjek za sprečavanje onečišćenja i odgovornost za štetu u okolišu.

*8.1.2.1. Odsjek za okolišnu dozvolu*

Odsjek za okolišnu dozvolu obavlja upravne i stručne poslove u vezi s izdavanjem
okolišne dozvole i provedbom mjera za integralno sprječavanje i kontrolu
onečišćenja okoliša (ISKO), vezano uz IPPC direktivu. Izrađuje stručne podloge u
svrhu izdavanja Okolišne dozvole. Vodi evidencije o tvrtkama koje imaju okolišnu
dozvolu. Sudjeluje u izradi stručnih podloga za izradu nacrta prijedloga zakona
i drugih propisa, planova, programa i izvješća te prati njihovu provedbu. Odsjek
izrađuje odgovore na zastupnička pitanja i predstavke te priprema odgovore u
vezi s informiranjem javnosti. Odsjek sudjeluje u obavljanju stručnih poslova
usklađivanja zakonodavstva u skladu s propisima.

*8.1.2.2. Odsjek za sprečavanje onečišćenja i odgovornost za štetu u okolišu*

Odsjek za sprečavanje onečišćenja i odgovornost za štetu u okolišu daje
suglasnost na dokumentaciju postrojenja koja postupaju s opasnim tvarima. U
suradnji s drugim nadležnim tijelima sudjeluje u izradi planova intervencija
općina, gradova i županija. Obavlja upravne i stručne poslove u vezi s provedbom
mjera za sprječavanje i smanjivanje onečišćenja okoliša. Odsjek prati i
analizira provedbu mjera iz pojedinih planova intervencija u zaštiti okoliša i
daje prijedloge u vezi s postizanjem viših standarda zaštite okoliša.
Odsjek obavlja upravne i stručne poslove u vezi s utvrđivanjem osobe koja je
prouzročila štetu ili prijeteću opasnost od štete, procjenjivanjem značaja štete
i određivanja mjera otklanjanja koje treba poduzeti sukladno Planovima
intervencija i ostalim planovima i mjerama u suradnji s nadležnim inspekcijama.
Odsjek pribavlja informacije i podatke o šteti od osobe koja je prouzročila
štetu, te mu nalaže provođenje procjene šteta i dostavljanje informacija u
suradnji s drugim tijelima. Odsjek nalaže trećim stranama provedbu nužnih mjera
sprječavanja i otklanjanja. Odsjek priprema izvješća o štetama u okolišu i
naknadi troškova otklanjanja. Odsjek prati i analizira provedbu mjera
otklanjanja šteta. Odsjek sudjeluje u izradi stručnih podloga za izradu nacrta
predloga zakona i drugih propisa, planova, programa i izvješća te prati njihovu
provedbu. Odsjek izrađuje odgovore na zastupnička pitanja i predstavke te
priprema odgovore u vezi s informiranjem javnosti. Odsjek sudjeluje u obavljanju
stručnih poslova usklađivanja zakonodavstva u skladu s propisima Europske unije.
Izrađuje, mišljenja i upute, te obavlja i druge poslove iz djelokruga Odsjeka.

**8.2. Sektor za atmosferu, more i tlo**

Sektor za atmosferu, more i tlo obavlja poslove vezane za zaštitu zraka, klime i
ozonskog sloja, mora i tla.
Za obavljanje poslova iz djelokruga Sektora ustrojavaju se sljedeći odjeli:
8.2.1. Odjel za zaštitu atmosfere
8.2.2. Odjel za zaštitu mora i tla.

*8.2.1. Odjel za zaštitu atmosfere*

Odjel za zaštitu atmosfere obavlja upravne i stručne poslove u vezi s provedbom
mjera za zaštitu zraka, kakvoće proizvoda, klime, zaštitu ozonskog sloja, mora i
tla. Odjel prati i analizira stanje te predlaže poduzimanje mjera u svrhu
smanjivanja onečišćavanja zraka te poboljšanja kakvoće zraka. Odjel koordinira
aktivnosti o uspostavi i učinkovitom djelovanju sustava državne mreže o kakvoći
zraka. Odjel prati i ocjenjuje kakvoću zraka, izrađuje stručne podloge za
razvrstavanje područja prema razinama onečišćenosti zraka, predlaže lokacije za
postaje za mjerenje onečišćenosti zraka, te daje prijedloge za poboljšanje
provedbe mjera zaštite zraka. Odjel priprema izvješća o stanju kakvoće zraka za
određena područja te predlaže mjere za prekomjerno onečišćena područja.
Odjel prati stanje u vezi s uzrocima promjene klime te skrbi o provedbi mjera
radi smanjivanja uzroka promjene klime i predlaže mjere za prilagodbu. U Odjelu
se obavljaju poslovi u vezi s praćenjem emisija stakleničkih plinova, i predlažu
mjere. Odjel obavlja poslove u vezi s prikupljanjem, recikliranjem, trajnim
zbrinjavanjem, odnosno potrošnjom tvari koje oštećuju ozonski sloj. Odjel
izrađuje dozvole za obavljanje djelatnosti praćenja kakvoće zraka i emisija u
zrak te dozvole radi smanjivanja emisija stakleničnih plinova. Odjel predlaže
mjere u svrhu saniranja onečišćenosti zraka. Odjel, u suradnji s gospodarstvom,
priprema i potiče programe namijenjene gospodarstvu radi smanjivanja
onečišćenosti zraka. Odjel prati provedbu mjera za smanjivanje emisija
onečišćujućih tvari u zrak iz stacionarnih izvora po sektorima, mjera za
smanjivanje nepovoljnih učinaka zakiseljavanja, eutrofikacije i prizemnog ozona,
mjera za poticanje porasta energetske učinkovitosti i uporabe obnovljivih izvora
energije. Odjel prati provedbu zakona i drugih propisa i predlaže mjere za
njihovu provedbu te izrađuje stručne podloge u vezi s izradom nacrta prijedloga
zakona i drugih propisa, planova, programa te izvješća u području zaštite zraka,
kakvoće proizvoda (goriva, biogoriva, lakova i boja, uređaja koji se ugrađuju u
izvancestovne pokretne strojeve i sl.) klime i zaštite ozonskog sloja, te prati
njihovu provedbu. Odjel izrađuje odgovore na zastupnička pitanja i predstavke,
priprema odgovore u vezi s informiranjem javnosti te nadzire i usmjerava razvoj
informacijskog sustava zaštite okoliša, katastra zaštite okoliša u pitanjima iz
djelokruga Odjela. Odjel sudjeluje u stručnim poslovima usklađivanja
zakonodavstva s propisima Europske unije. Izrađuje mišljenja i upute, te obavlja
i druge poslove iz djelokruga Odjela i one koje odredi ministar ili državni
tajnik.
U Odjelu za zaštitu atmosfere ustrojavaju se sljedeće ustrojstvene jedinice:
8.2.1.1. Odsjek za zaštitu zraka
8.2.1.2. Odsjek za zaštitu klime i ozonskog sloja.

8.2.1.1. Odsjek za zaštitu zraka

Odsjek za zaštitu zraka obavlja upravne i stručne poslove zaštite i poboljšanja
kakvoće zraka. Odsjek prati i analizira stanje kakvoće zraka na teritoriju
Države, te predlaže provedbu mjera smanjivanja onečišćenosti zraka. Odsjek
koordinira aktivnosti u vezi s ocjenjivanjem onečišćenosti zraka i izradom
stručnih podloga za razvrstavanje područja prema razinama onečišćenosti zraka,
predlaže lokacije za postaje za mjerenje onečišćenosti zraka te daje prijedloge
za poboljšanje provedbe mjera zaštite zraka. Odsjek koordinira uspostavu državne
mreže za praćenje kakvoće zraka i prati njezin rad. Odsjek surađuje u pripremi
godišnjeg izvješća u vezi s onečišćenjima na pojedinim područjima i predlaže
mjere za saniranje prekomjerno onečišćenih područja te daje prijedloge u vezi s
određivanjem strožih graničnih vrijednosti emisija na određenom području. Odsjek
izrađuje dozvole za obavljanje djelatnosti praćenja kakvoće zraka i emisija u
zrak. Odsjek prati provedbu mjera za smanjivanje emisija onečišćujućih tvari u
zrak iz stacionarnih izvora po sektorima i mjera za smanjivanje nepovoljnih
učinaka zakiseljavanja, eutrofikacije i prizemnog ozona. Odsjek, u suradnji s
gospodarstvom predlaže programe namijenjene gospodarstvu za smanjivanje emisija
onečišćujućih tvari u zrak iz stacionarnih izvora. Odsjek sudjeluje u pripremi i
izradi stručnih podloga za izradu nacrta prijedloga zakona i drugih propisa,
planova, programa i izvješća iz područja zaštite zraka te prati njihovu
provedbu. Odsjek sudjeluje u obavljanju stručnih poslova usklađivanja
zakonodavstva iz područja zaštite zraka s propisima Europske unije. Odsjek daje
odgovore na zastupnička pitanja i predstavke, priprema odgovore u vezi s
informiranjem javnosti, izrađuje mišljenja i upute, te obavlja i druge poslove
iz djelokruga Odsjeka i one koje odredi državni tajnik ili ministar.
Odsjek obavlja upravne i stručne poslove u vezi s utvrđivanjem i praćenjem
kakvoće proizvoda (goriva, biogoriva, lakova i boja, uređaja koji se ugrađuju u
izvancestovne pokretne strojeve i sl.), u cilju ispunjavanja obveza vezanih uz
zaštitu zraka, sigurnosti opskrbe energijom koja pogoduje okolišu, te promicanja
uporabe čistijih goriva i obnovljivih izvora za proizvodnju energije i za
potrebe prometa. Odsjek obavlja upravne i stručne poslove u vezi s utvrđivanjem
tehničkih mjera za smanjivanje emisija hlapivih organskih spojeva kod
skladištenja benzina i drugih goriva i njegove distribucije od terminala do
servisnih postaja te drugih objekata. Odsjek obavlja upravne i stručne poslove
koji se odnose na mjere protiv emisija onečišćujućih tvari iz motora s
unutarnjim izgaranjem koji se ugrađuju u izvancestovne pokretne strojeve. Odsjek
prati stanje, priprema izvješća u vezi s kakvoćom goriva i biogoriva, stanjem
provedbe mjera zaštite zraka kod skladištenja benzina i drugih goriva,
transporta benzina i provedbe mjera na servisnim postajama, te u vezi s
emisijama onečišćujućih tvari iz motora koji se ugrađuju u izvancestovne
pokretne strojeve. Odsjek, u suradnji s gospodarstvom, obavlja stručne poslove u
vezi s pripremama planova stavljanja goriva i biogoriva za potrebe prometa na
domaće tržište te izrađuje mišljenja u vezi s prilagodbom gospodarstva
zahtjevima uvođenja čistijih goriva i biogoriva na domaće tržište. U Odsjeku se
obavljaju poslovi u vezi s provedbom sustava izdavanja sukladnosti za motore s
unutarnjim izgaranjem koji se ugrađuju u izvancestovne pokretne strojeve. Odsjek
sudjeluje u pripremi i izradi stručnih podloga za izradu nacrta prijedloga
provedbenih propisa, planova, programa i izvješća za proizvode, te prati njihovu
provedbu. Odsjek sudjeluje u obavljanju stručnih poslova usklađivanja
zakonodavstva s propisima Europske unije. Odsjek daje odgovore na zastupnička
pitanja i predstavke, priprema odgovore u vezi s informiranjem javnosti,
izrađuje mišljenja i upute te obavlja i druge poslove iz djelokruga Odsjeka i
one koje odredi državni tajnik ili ministar.

8.2.1.2. Odsjek za zaštitu klime i ozonskog sloja

Odsjek za zaštitu klime i ozonskog sloja obavlja upravne i stručne poslove u
vezi s očuvanjem klime i zaštitom ozonskog sloja. Odsjek prati stanje, priprema
izvješća u vezi s uzrocima promjene klime i o uzrocima oštećivanja ozonskog
sloja te predlaže provedbu određenih mjera. Odsjek izrađuje mišljenja u vezi s
prilagodbom gospodarstva zahtjevima za smanjenjem emisija stakleničkih, plinova,
daje prijedloge u vezi s programima iz pojedinih dokumenata zaštite klime
ozonskog sloja. Odsjek, u suradnji s gospodarstvom predlaže programe namijenjene
gospodarstvu za smanjivanje emisija stakleničkih plinova. Odsjek obavlja poslove
u vezi s prikupljanjem, recikliranjem, trajnim zbrinjavanjem, odnosno potrošnjom
tvari koje oštećuju ozonski sloj. Odsjek obavlja stručne poslove u vezi s
pripremama planova raspodjele emisijskih kvota stakleničkih plinova. U Odsjeku
se obavljaju poslovi u vezi s utvrđivanjem uvjeta određivanja emisijskih kvota
kao podloga za trgovanje emisijama. Odsjek sudjeluje u pripremi i izradi
stručnih podloga za izradu nacrta prijedloga zakona i drugih propisa, planova,
programa i izvješća iz područja zaštite klime i ozonskog sloja te prati njihovu
provedbu. Odsjek sudjeluje u obavljanju stručnih poslova usklađivanja
zakonodavstva s propisima Europske unije. Odsjek daje odgovore na zastupnička
pitanja i predstavke, priprema odgovore u vezi s informiranjem javnosti,
izrađuje mišljenja i upute te obavlja i druge poslove iz djelokruga Odsjeka i
one koje odredi državni tajnik ili ministar.

*8.2.2. Odjel za zaštitu mora i tla*

Odjel za zaštitu mora i tla obavlja upravne i stručne poslove u vezi s provedbom
zaštite mora i tla. Odjel koordinira poslove u vezi s praćenjem stanja kakvoće
mora te nadzire provedbu mjera i aktivnosti prema Planu intervencija kod
iznenadnog onečišćenja mora u suradnji sa Državnim Stožerom. Odjel prati i
analizira provedbu obveza subjekata, zaduženih za postupanje po Planu
intervencija kod iznenadnog onečišćenja mora. Odjel predlaže poduzimanje mjera u
cilju učinkovitog djelovanja sustava zaštite mora i priobalja. Odjel vodi
očevidnike o provedbi pojedinih mjera intervencija kod iznenadnog onečišćenja
mora i priobalja. Odjel daje stručnu ocjenu te predlaže poduzimanje mjera u vezi
sa sanacijom onečišćenoga morskog okoliša i priobalja te predlaže provedbu
cjelovitih mjera zaštite radi sprječavanja daljnjeg širenja onečišćenja mora i
priobalja u cilju učinkovitog djelovanja sustava zaštite mora i priobalja. Odjel
predlaže programe istraživanja radi utvrđivanja učinkovitosti rada sustava za
sprječavanje onečišćenja mora.
Odjel obavlja upravne i stručne poslove u vezi s provedbom mjera za zaštitu tla,
provedbom sanacije pojedinih oštećenih dijelova tla i poduzimanjem mjera za
očuvanje standarda kakvoće tla. Odjel prati stanje kakvoće tla, prikuplja
podatke, prati i analizira utjecaje pojedinih djelatnosti i aktivnosti na
kakvoću tla, te priprema i izrađuje stručne ocjene i predlaže mjere za sanaciju
oštećenih dijelova tla. Odjel predlaže programe istraživanja radi utvrđivanja
učinkovitosti sustava za sprječavanje onečišćenja tla i predlaže programe
cjelovite zaštite okoliša u cilju očuvanja kakvoće tla.
Odjel nadzire i usmjerava razvoj informacijskog sustava zaštite okoliša,
katastra zaštite okoliša u vezi s kakvoćom i zaštitom mora, te zaštitom tla.
Odjel sudjeluje u izradi stručnih podloga za izradu nacrta prijedloga zakona i
drugih propisa, priprema stručne podloge za izradu planova, programa i izvješća
u vezi sa zaštitom mora i tla, te prati njihovu provedbu. Odjel sudjeluje u
obavljanju stručnih poslova usklađivanja zakonodavstva s propisima Europske
unije. Odjel priprema i izrađuje odgovore na zastupnička pitanja i predstavke te
priprema odgovore u vezi s informiranjem javnosti u vezi sa zaštitom mora i tla.
Izrađuje mišljenja i upute, te obavlja i druge poslove iz djelokruga Odjela i
one koje odredi državni tajnik ili ministar.

**8.3. Sektor za otpad**

Sektor za otpad obavlja poslove vezane za provedbu mjera gospodarenja neopasnim
otpadom, opasnim otpadom i u vezi s prekograničnim prometom otpadom. U Sektoru
se obavljaju poslovi vezani za izradu planova gospodarenja otpadom i sanacije
okoliša, izdaju dozvole za gospodarenje opasnim otpadom, dozvola za termičku
obradu otpada, suglasnost za skladištenje otpada, izdaju privremene dozvole,
obavljaju stručni poslovi u vezi s dodjelom koncesije gospodarenja otpadom,
donose rješenja o uvozu neopasnog otpada, te donose rješenja o izvozu i provozu
opasnog otpada.
U Sektoru se obavljaju poslovi u vezi s centrima za gospodarenje otpadom i
sudjeluje u izradi smjernica za unapređivanje sustava gospodarenje opasnim
otpadom kroz uspostavu centara za gospodarenje opasnim otpadom. U Sektoru se
obavljaju stručni poslovi u vezi s planskim dokumentima gospodarenja otpadom.
Za obavljanje poslova iz djelokruga Sektora ustrojavaju se sljedeći odjeli:
8.3.1. Odjel za gospodarenje otpadom
8.3.2. Odjel za planove i projekte.

*8.3.1. Odjel za gospodarenje otpadom*

Odjel za gospodarenje otpadom obavlja upravne i stručne poslove u vezi s
provedbom mjera gospodarenja otpadom. Izdaje dozvolu za gospodarenje opasnim
otpadom, dozvole za gospodarenje opasnim otpadom centrima za gospodarenje
opasnim otpadom dozvolu za termičku obradu otpada, suglasnosti za skladištenja
otpada, izdaje privremene dozvole. Rješava o uvozu neopasnog otpada, rješava o
izvozu opasnog otpada te rješava o provozu opasnog otpada. U Odjelu se obavljaju
stručni poslovi u vezi s dodjelom koncesija gospodarenja otpadom, kada je za
iste nadležno Ministarstvo te vode očevidnici iz djelokruga Odjela.
Odjel izrađuje odgovore na zastupnička pitanja i predstavke te priprema odgovore
u vezi s informiranjem javnosti. Izrađuje mišljenja i upute te obavlja i druge
poslove iz djelokruga Odjela i one koje odredi državni tajnik ili ministar.
U Odjelu za gospodarenje otpadom ustrojavaju se sljedeće ustrojstvene jedinice:
8.3.1.1. Odsjek za opasni otpad
8.3.1.2. Odsjek za neopasni otpad.

8.3.1.1. Odsjek za opasni otpad

Odsjek za opasni otpad obavlja upravne i stručne poslove u vezi s provedbom
mjera gospodarenja opasnim otpadom i u vezi s prekograničnim prometom otpadom.
Izrađuje dozvole za gospodarenje opasnim otpadom, dozvole za gospodarenje
opasnim otpadom centrima za gospodarenje opasnim otpadom, dozvole za termičku
obradu otpada, te izrađuje privremene dozvole. Donosi rješenja o izvozu opasnog
otpada i rješenja o provozu opasnog otpada. U Odsjeku se vode očevidnici u vezi
s gospodarenjem opasnim otpadom i izvozom opasnog otpada. Odsjek obavlja stručne
pripreme za provedbu sanacije okoliša onečišćenog opasnim otpadom. Odsjek
izrađuje odgovore na zastupnička pitanja i predstavke, priprema odgovore u vezi
s informiranjem javnosti, izrađuje mišljenja i upute, te obavlja i druge poslove
iz djelokruga Odsjeka i one koje odredi državni tajnik ili ministar.

8.3.1.2. Odsjek za neopasni otpad

Odsjek za neopasni otpad obavlja upravne i stručne poslove u vezi s provedbom
mjera gospodarenja neopasnim otpadom. U Odsjeku se izrađuju rješenja o uvozu
neopasnog otpada izdaju potvrde o upisu u očevidnik izvoznika neopasnog otpada,
izdaju suglasnosti za skladištenje otpada te obavljaju stručne pripreme za
dodjelu koncesija. U Odsjeku se vode očevidnici izdanih suglasnosti, o
posrednicima gospodarenja otpadom, o izvoznicima neopasnog otpada i drugi
očevidnici iz djelokruga Odsjeka. Obavlja stručne pripreme i daje prijedloge u
vezi s provedbom sanacije okoliša onečišćenog otpadom. Odsjek izrađuje odgovore
na zastupnička pitanja i predstavke, priprema odgovore u vezi s informiranjem
javnosti, izrađuje mišljenja i upute, te obavlja i druge poslove iz djelokruga
Odsjeka i one koje odredi državni tajnik ili ministar.

*8.3.2. Odjel za planove i projekte*

Odjel za planove i projekte obavlja upravne i stručne poslove u vezi s centrima
za gospodarenje otpadom te izrađuje izvješće o njihovoj provedbi. Odjel
sudjeluje u izradi smjernica za unapređivanje sustava gospodarenje opasnim
otpadom kroz uspostavu centara za gospodarenje opasnim otpadom. Odjel daje
prijedloge i mišljenja u vezi s provedbom izgradnje centara za gospodarenje
neopasnim otpadom.
Odjel koordinira aktivnosti u provedbi sanacije oštećenog okoliša, te u vezi s
izradom cjelovitog sanacijskog programa u slučajevima kada onečišćivač okoliša
nije poznat. Obavlja pripreme za sanaciju okoliša onečišćenog otpadom, prati i
analizira provedbu mjera u vezi s provedenim sanacijama. Odjel prati i usmjerava
razvoj informacijskog sustava zaštite okoliša i katastra emisija u okoliš.
Odjel obavlja stručne poslove u vezi s planskim dokumentima gospodarenja otpadom
kao provedbenim dokumentima. Odjel daje prijedloge i mišljenja u svezi sa
planskim dokumentima gospodarenja otpadom Republike Hrvatske, Strategijom
gospodarenja otpadom, Planom gospodarenja otpadom, županijskih planova
gospodarenja otpadom, Plana gospodarenja otpadom Grada Zagreba, gradskih,
odnosno općinskih planova gospodarenja otpadom, te planova gospodarenja otpadom
proizvođača otpada. Odjel nadzire provedbu Strategije gospodarenja otpadom i
Plana gospodarenja otpadom. Odjel obavlja stručne poslova vezane za projekte
gospodarenja otpadom.
Odjel sudjeluje u pripremi i izradi stručnih podloga za izradu nacrta prijedloga
zakona i drugih propisa, planova, programa i izvješća gospodarenja otpadom te
prati njihovu provedbu. Odjel sudjeluje u obavljanju stručnih poslova
usklađivanja zakonodavstva iz područja gospodarenja otpadom s propisima Europske
unije. Odjel izrađuje odgovore na zastupnička pitanja i predstavke, priprema
odgovore u vezi s informiranjem javnosti, izrađuje mišljenja i upute, te obavlja
i druge poslove iz djelokruga Odjela i one koje odredi državni tajnik ili
ministar.
U Odjelu za planove i projekte gospodarenja otpadom ustrojavaju se sljedeće
ustrojstvene jedinice:
8.3.2.1. Odsjek za centre gospodarenja otpadom
8.3.2.2. Odsjek za posebne programe zbrinjavanja otpada.

8.3.2.1. Odsjek za centre gospodarenja otpadom

Odsjek za centre gospodarenja otpadom obavlja upravne i stručne poslove u vezi s
centrima za gospodarenje otpadom te izrađuje izvješće o njihovoj provedbi.
Odsjek sudjeluje u izradi smjernica za unapređivanje sustava gospodarenje
opasnim otpadom kroz uspostavu centara za gospodarenje opasnim otpadom. Odsjek
daje prijedloge i mišljenja u vezi s provedbom izgradnje centara za gospodarenje
neopasnim otpadom.. Odsjek sudjeluje u pripremi i izradi stručnih podloga za
izradu nacrta prijedloga zakona i drugih propisa, planova, programa i izvješća
gospodarenja otpadom te prati njihovu provedbu. Odsjek sudjeluje u obavljanju
stručnih poslova usklađivanja zakonodavstva iz područja gospodarenja otpadom s
propisima Europske unije. Odsjek izrađuje odgovore na zastupnička pitanja i
predstavke, priprema odgovore u vezi s informiranjem javnosti, izrađuje
mišljenja i upute, te obavlja i druge poslove iz djelokruga Odsjeka i one koje
odredi državni tajnik ili ministar.

8.3.2.2. Odsjek za posebne programe zbrinjavanja otpada

Odsjek za posebne programe zbrinjavanje otpada obavlja stručne poslove u vezi s
planskim dokumentima gospodarenja otpadom kao provedbenim dokumentima. Odsjek
daje prijedloge i mišljenja u svezi Strategije gospodarenje otpadom, Planom
gospodarenja otpadom Republike Hrvatske, županijskih planova gospodarenja
otpadom, Plana gospodarenja otpadom Grada Zagreba, gradskih, odnosno općinskih
planova gospodarenja otpadom, te planova gospodarenja otpadom proizvođača
otpada. Odsjek nadzire provedbu Strategije gospodarenja otpadom i Plana
gospodarenja otpadom. Odsjek sudjeluje u obavljanju stručnih poslova vezanih za
projekte gospodarenja otpadom. Odsjek sudjeluje u pripremi i izradi stručnih
podloga za izradu nacrta prijedloga zakona i drugih propisa, planova, programa i
izvješća gospodarenja otpadom te prati njihovu provedbu. Odsjek sudjeluje u
obavljanju stručnih poslova usklađivanja zakonodavstva iz područja gospodarenja
otpadom s propisima Europske unije. Odsjek priprema odgovore na zastupnička
pitanja i predstavke, priprema odgovore u vezi s informiranjem javnosti,
izrađuje mišljenja i upute, te obavlja i druge poslove iz djelokruga Odsjeka i
one koje odredi državni tajnik ili ministar.
U Odsjeku se obavljaju stručni poslovi u vezi s pripremama izrade programa
sanacije te poslovi u vezi s izradom i izdavanjem suglasnosti u vezi sa
sanacijskim programom kada je za isto nadležno Ministarstvo. Odsjek koordinira
aktivnosti u provedbi sanacije oštećenog okoliša te u vezi s izradom cjelovitog
sanacijskog programa u slučajevima kada onečišćivač okoliša nije poznat, prati i
analizira provedbu mjera u vezi s provedenim sanacijama.«.

Članak 4.

Članak 11. mijenja se i glasi:

»Članak 11.

U Upravi za strateške i integracijske procese obavljaju se poslovi međunarodne
suradnje na području zaštite okoliša i održivog razvoja, koordinacije i
usklađivanja nacionalnih politika s međunarodnim politikama zaštite okoliša i
održivog razvoja kao i s politikama drugih sektora. U Upravi se obavljaju
poslovi promicanja i unapređivanja zaštite okoliša, uključujući dodjelu znaka
zaštite okoliša, priznanja i nagrada, poslovi vezani za informiranje o zaštiti
okoliša i suradnju s nevladinim udrugama u zaštiti okoliša. Uprava pruža
administrativno-tehničku podršku Savjetu za zaštitu okoliša, te surađuje s
Agencijom za zaštitu okoliša i prati njeno djelovanje sa svrhom ostvarivanja
strateških ciljeva zaštite okoliša.
U Upravi se obavljaju poslovi pripreme, koordinacije izrade i nadzora nad
provedbom strateških i operativnih dokumenata za korištenje sredstava iz
programa pomoći i fondova EU na području zaštite okoliša, poslovi vezani uz
pripremu i predlaganje projekata, izradu i praćenje Financijskih sporazuma,
izradu dokumenta potrebnih za akreditaciju. U Upravi se obavljaju poslovi vezani
za organizaciju i nadzor provedbe projekata koji su odobreni za sufinanciranje
iz programa pomoći EU, međunarodnih i domaćih financijskih izvora. U Upravi se
obavljaju poslovi izrade i provedbe potrebnih strateških i planskih dokumenata
vezanih za pregovore i pridruživanje Republike Hrvatske Europskoj uniji u
području zaštite okoliša. U Upravi se pripremaju stručne informacije o
međunarodnoj suradnji i integracijskim procesima i aktivnostima u zaštiti
okoliša. Uprava obavlja i druge poslove iz svoga djelokruga i one koje odredi
državni tajnik ili ministar.
U Upravi za strateške i integracijske procese u zaštiti okoliša ustrojavaju se
sljedeće ustrojstvene jedinice:
9.1. Sektor za međunarodnu suradnju, održivi razvoj i promicanje zaštite okoliša
9.2. Sektor za Europsku uniju.

**9.1. Sektor za međunarodnu suradnju, održivi razvoj i promicanje zaštite okoliša**

Sektor za međunarodnu suradnju, održivi razvoj i promicanje zaštite okoliša
obavlja poslove u vezi pripreme i provedbe međunarodnih akata iz područja
zaštite okoliša i održivog razvoja, suradnje s međunarodnim institucijama,
pripreme analitičkih podloga i pregovaračkih platformi u području međunarodne
suradnje u zaštiti okoliša i održivog razvoja. Sektor radi na koordinaciji i
usklađivanju nacionalnih politika s međunarodnim politikama zaštite okoliša i
održivog razvoja kao i s politikama drugih sektora, sudjeluje u izradi
strateških i drugih dokumenata te stručnih podloga relevantnih za zaštitu
okoliša i održivi razvoj. Sektor koordinira aktivnosti i drugih središnjih
tijela državne uprave u području općih politika zaštite okoliša i održivog
razvoja.
U Sektoru se obavljaju poslovi promicanja zaštite okoliša i poduzimanja mjera za
unaprjeđivanje zaštite okoliša, uključujući dodjelu znaka zaštite okoliša,
priznanja i nagrada u zaštiti okoliša, kao i osiguranja uvjeta za sustavni
razvoj informiranja. U Sektoru se provode aktivnosti suradnje s nevladinim
udrugama u zaštiti okoliša. Sektor pruža administrativno-tehničku podršku
Savjetu za zaštitu okoliša, provodi aktivnosti kojima se usmjerava i nadzire
izrada izvješća o okolišu kao i aktivnosti suradnje i praćenja djelovanja
Agencije za zaštitu okoliša sa svrhom ostvarivanja strateških ciljeva zaštite
okoliša.
Za obavljanje poslova iz djelokruga Sektora ustrojavaju se sljedeći odjeli:
9.1.1. Odjel za međunarodnu suradnju
9.1.2. Odjel za održivi razvoj i promicanje zaštite okoliša.

*9.1.1. Odjel za međunarodnu suradnju*

Odjel za međunarodnu suradnju obavlja poslove praćenja usmjeravanja i provedbi
cjelokupnih aktivnosti međunarodne suradnje na području zaštite okoliša i
održivog razvoja, multilateralnoj i bilateralnoj razini te na regionalnoj
razini. Odjel prati međunarodne aktivnosti i izvršenje međunarodnih obveza na
području zaštite okoliša. Odjel prati suradnju s međunarodnim financijskim
institucijama na području zaštite okoliša. Odjel izrađuje stručne podloge,
pregovaračke platforme, priprema izjave, prezentacije, izvješća i prikuplja
stručne materijale, podatke od drugih središnjih tijela državne uprave,
institucija u vezi s pripremama za sastanke, konferencije i druge skupove te
druge međunarodne aktivnosti u vezi sa zaštitom okoliša i održivim razvojem.
Odjel prati i izvješćuje o zaključcima međunarodnih skupova na području zaštite
okoliša i održivog razvoja. Odjel vodi pregled sudjelovanja pojedinih
predstavnika na međunarodnim sastancima, pregled međunarodnih aktivnosti te
koordinira aktivnosti s drugim središnjim tijelima za sudjelovanje na
međunarodnim skupovima. Odjel priprema i dostavlja izvješća i druge materijale o
međunarodnoj suradnji Kabinetu ministra. Odjel sudjeluje u pripremi stručnih
podloga za zaključivanje međunarodnih multilateralnih, bilateralnih ugovora i
drugih sporazuma u području zaštite okoliša i održivog razvoja. Odjel izrađuje
mišljenja, upute, analize, planove i izvješća, te obavlja i druge poslove iz
djelokruga Odjela i one koje odredi državni tajnik ili ministar.
U Odjelu za međunarodnu suradnju ustrojavaju se sljedeće ustrojstvene jedinice:
9.1.1.1. Odsjek za bilateralnu suradnju i Europu
9.1.1.2. Odsjek za međunarodne organizacije i izvaneuropske zemlje.

9.1.1.1. Odsjek za bilateralnu suradnju i Europu

Odsjek za bilateralnu suradnju i Europu osigurava sklapanje i provedbu
međunarodnih ugovora o bilateralnoj suradnji sa zemljama članicama EU i ostalim
europskim zemljama. Odsjek priprema postupak za sklapanje i potvrđivanje
međunarodnih ugovora o bilateralnoj suradnji u području zaštite okoliša i
održivog razvoja. Odsjek je odgovoran za suradnju s regionalnim organizacijama i
inicijativama koje se odnose na zaštitu okoliša i održivi razvoj, te
međunarodnim europskim organizacijama. Odsjek priprema analitičke podloge o
suradnji i pregovaračke platforme za bilateralne i regionalne sastanke s
europskim zemljama i međunarodnim europskim organizacijama. Odsjek sudjeluje u
radu međudržavnih komisija iz područja zaštite okoliša, vodi evidenciju o
bilateralnim ugovorima s europskim zemljama i zapisnicima sa bilateralnih
sastanaka s europskim zemljama. Odsjek organizira međudržavne posjete, sastanke
bilateralne suradnje, osigurava koordinaciju aktivnosti na
bilateralnoj/regionalnoj suradnji s drugim tijelima uprave i ostalim relevantnim
institucijama. Odsjek priprema podloge i zaključke o sudjelovanju osoba u radu u
međudržavnim komisijama. Odsjek izrađuje izvješća te obavlja i druge poslove iz
djelokruga Odsjeka i one koje odredi državni tajnik ili ministar.

9.1.1.2. Odsjek za međunarodne organizacije i izvaneuropske zemlje

Odsjek za međunarodne organizacije i izvaneuropske zemlje osigurava sklapanje i
provedbu međunarodnih ugovora o bilateralnoj suradnji sa izvaneuropskim zemljama
te osigurava suradnju s UN-om, UN-ovim organizacijama, specijaliziranim
agencijama i programima i ostalim međunarodnim globalnim organizacijama i
institucijama vezanim uz zaštitu okoliša i održivi razvoj. Odsjek koordinira rad
s ostalim ministarstvima koji su uključeni u rad međunarodnih organizacija kad
je za rad njihovih tijela potrebno osigurati sudjelovanje predstavnika uprave.
Odsjek priprema učlanjivanje Republike Hrvatske u međunarodne organizacije te
organizira i sudjeluje u radu međunarodnih tijela zaštite okoliša i održivog
razvoja. Odsjek vodi evidenciju o bilateralnim ugovorima i sastancima s
izvaneuropskim zemljama te vodi evidenciju o zapisnicima sa sastanaka
međunarodnih organizacija i drugim dokumentima. Odsjek organizira međudržavne
posjete, sastanke s predstavnicima izvaneuropskih zemalja, međunarodnih
institucija i organizacija te priprema analitičke podloge i izrađuje
pregovaračke platforme. Odsjek sudjeluje u pripremi i postupku sklapanja
međunarodnopravnih instrumenata, na pregovorima, te obavlja stručne poslove u
vezi potvrđivanja; vodi evidenciju međunarodnopravnih instrumenata iz područja
zaštite okoliša i održivog razvoja, kojih je stranka Republika Hrvatska; obavlja
stručne i tehničke poslove pripreme međunarodnopravnih instrumenata iz područja
zaštite okoliša i održivog razvoje koje sklapa Republika Hrvatska za
potpisivanje, organizira i sudjeluje u radu međunarodnih komisija i tijela
konvencija te vodi evidenciju o međunarodnim konvencijama, sastancima i drugim
dokumentima. Odsjek prati provedbu međunarodnih obveza vezanih uz zaštitu
okoliša i održivi razvoj, izrađuje izvješća te obavlja i druge poslove iz
djelokruga Odsjeka i one koje odredi državni tajnik ili ministar.

*9.1.2. Odjel za održivi razvoj i promicanje zaštite okoliša*

Odjel za održivi razvoj i promicanje zaštite okoliša obavlja poslove u vezi s
koordinacijom, izradom i provedbom strateških dokumenata i stručnih podloga
vezanih za zaštitu okoliša i održivi razvoj. Odjel surađuje s drugim središnjim
tijelima državne uprave, jedinicama područne (regionalne) i lokalne samouprave,
relevantnim institucijama, gospodarstvom i civilnim društvom u provedbi zadataka
iz područja održivog razvoja. Odjel surađuje u izradi stručnih podloga za
donošenje sektorskih politika i programa u dijelu koji se odnosi na zaštitu
okoliša i održivi razvoj (okoliš i zdravlje, okoliš i gospodarstvo, okoliš i
promet, okoliš i turizam i dr.).
Odjel obavlja poslove u vezi s promicanjem zaštite okoliša te provodi aktivnosti
u vezi s poduzimanjem mjera za unaprjeđivanje zaštite okoliša i to: dodjele
znaka zaštite okoliša, priznanja i nagrada u vezi sa zaštitom okoliša,
informiranja o zaštiti okoliša, te provodi aktivnosti suradnje s nevladinim
udrugama u zaštiti okoliša. Odjel unapređuje koordinaciju upravnih tijela i svih
razina civilnog društva u provedbi ciljeva zaštite okoliša, unapređuje odnose s
javnošću i potiče sudjelovanje građana u odlučivanju o okolišu. Odjel priprema
informacije za objavljivanje na web stranicama Ministarstva te radi
objavljivanja informacija u drugim izdanjima. Odjel potiče zanimanje i
odgovornost građana za okoliš i njihovo sudjelovanje u donošenju odluka o
okolišu.
Odjel pruža administrativno-tehničku podršku radu Savjeta za zaštitu okoliša te
surađuje s Agencijom za zaštitu okoliša i prati njeno djelovanje sa svrhom
ostvarivanja strateških ciljeva zaštite okoliša. Odjel izrađuje mišljenja, upute
planove i izvješća, te obavlja i druge poslove iz djelokruga Odjela i one koje
odredi državni tajnik ili ministar.

**9.2. Sektor za Europsku uniju**

U Sektoru za Europsku uniju se obavljaju poslovi pripreme i koordinacije izrade
strateških i operativnih dokumenata za korištenje sredstava iz programa pomoći i
fondova EU, poslovi vezani za pripremu i predlaganje projekata, izradu i
praćenje Financijskih sporazuma, izradu dokumenta potrebnih za akreditaciju, te
se obavlja nadzor nad provedbom strategija i operativnih programa. Sektor
nadzire izvršenje zadataka prenesenih na provedbena tijela i krajnjeg korisnika,
organizira i nadzire provedbu projekata koji su odobreni za sufinanciranje iz
programa pomoći EU, međunarodnih i domaćih financijskih izvora; obavlja stručne
i administrativne poslove vezane za natječajnu dokumentaciju krajnjih korisnika
i natječajnu dokumentaciju za projekte tehničke pomoći, osigurava unutarnju
reviziju; obavlja kontrolu i ovjeravanje računa vezanih uz provedbu projekata.
Sektor koordinira i obavlja poslove i zadatke u okviru procesa pregovora i
pridruživanja Republike Hrvatske Europskoj uniji, uključujući izradu i
koordinaciju izrade strateških, planskih i ostalih dokumenata te stručnih
podloga za poglavlje Okoliš.
Sektor priprema stručne informacije o programima EU i integracijskim procesima u
zaštiti okoliša. Sektor predlaže mjere radi osiguranja učinkovitog korištenja
programa. Sektor obavlja i druge poslove iz svoga djelokruga i one koje odredi
državni tajnik ili ministar.
U Sektoru za Europsku uniju ustrojavaju se sljedeće ustrojstvene jedinice:
9.2.1. Odjel za EU programe razvoja infrastrukture
9.2.2. Odjel za europske integracije.

*9.2.1. Odjel za EU programe razvoja infrastrukture*

U Odjelu za EU programe razvoja infrastrukture se obavljaju poslovi pripreme i
koordinacije izrade strategija i operativnih dokumenata za korištenje sredstava
iz programa pomoći i fondova EU vezanih za infrastrukturne projekte, kao i
tehničkog nadzora nad njihovom provedbom. Odjel predlaže projekte tehničke
pomoći za pripremu infrastrukturnih projekata, revidira liste prioritetnih
investicijskih projekata, organizira i provodi obrazovanje krajnjih korisnika
vezano uz pripremu projekata, kao i mogućnosti sufinanciranja investicijskih
projekata iz programa pomoći Europske unije. Odjel obavlja poslove i izrađuje
dokumente potrebne za akreditaciju radi korištenja sredstava iz programa i
fondova Europske unije.
Odjel koordinira aktivnosti za osiguranje financijskih sredstava za provedbu
projekata i nadzire izvršenje zadataka koja su prenesena na provedbena tijela i
krajnjeg korisnika. Odjel organizira i nadzire provedbu projekata koji su
odobreni za sufinanciranje; organizira pripremu i obavlja kontrolu natječajne
dokumentacije krajnjih korisnika; izrađuje i podnosi izvješća o provedbi
projekata nadležnim tijelima, vodi dokumentaciju radi provođenja postupka
revizije, osigurava unutarnju reviziju; obavlja kontrolu i ovjeravanje računa
vezanih uz provedbu projekata; obavlja zadatke vezano uz informiranje o provedbi
projekata sufinanciranih od EU. Odjel obavlja poslove vezane za izradu i
provedbu Predpristupnog ekonomskog programa Republike Hrvatske za sektor zaštite
okoliša; sudjeluje u pripremi i provedbi aktivnosti u okviru Regionalnog
programa obnove okoliša u zemljama jugoistočne Europe. Odjel izrađuje očitovanja
na prijedloge zakonskih i podzakonskih akata ostalih tijela državne uprave.
Odjel izrađuje mišljenja, upute, planove i izvješća, te obavlja i druge poslove
iz djelokruga i one koje odredi državni tajnik ili ministar.
U Odjelu za EU programe razvoja infrastrukture ustrojavaju se sljedeće
ustrojstvene jedinice:
9.2.1.1. Odsjek za programiranje
9.2.1.2. Odsjek za provedbu projekata.

9.2.1.1. Odsjek za programiranje

U Odsjeku za programiranje se obavljaju poslovi pripreme i koordinacije izrade
strategija i operativnih programa za korištenje sredstava iz programa pomoći i
fondova EU vezanih za infrastrukturne projekte. U Odsjeku se obavljaju poslovi
vezani uz pripremu i prijavu infrastrukturnih projekata, izradu potrebne
dokumentacije, pripremu i revidiranje liste prioritetnih projekata. Odsjek
priprema i predlaže projekte tehničke pomoći za pripremu infrastrukturnih
projekata, organizira i provodi obrazovanje krajnjih korisnika o njihovoj
pripremi, kao i o mogućnostima sufinanciranja projekata iz programa pomoći EU.
Odsjek koordinira aktivnosti vezano uz osiguranje financijskih sredstava za
provedbu infrastrukturnih projekata te sudjeluje u izradi i praćenju
Financijskih sporazuma za pojedine projekte. Odsjek obavlja poslove i izrađuje
dokumente potrebne za akreditaciju radi korištenja sredstava iz predpristupnih
programa EU.
Odsjek priprema i koordinira izradu i prati provedbu Pred-pristupnog ekonomskog
programa za sektor zaštite okoliša. Odsjek sudjeluje u pripremi i provedbi
aktivnosti vezano za Regionalni program obnove okoliša u zemljama jugoistočne
Europe.

9.2.1.2. Odsjek za provedbu projekata

Odsjek za provedbu projekata organizira i nadzire provedbu projekata koji su
odobreni za sufinanciranje iz programa pomoći EU, međunarodnih i domaćih
financijskih izvora. Odsjek obavlja administrativne i stručne poslove,
uključujući kontrolu, vezano za natječajnu dokumentaciju krajnjih korisnika i za
natječajnu dokumentaciju za projekte tehničke pomoći za infrastrukturne
projekte, izrađuje i podnosi izvješća o provedbi, vodi dokumentaciju radi
provođenja postupka revizije, obavlja kontrolu i ovjeravanje računa vezanih za
provedbu projekata. Odsjek obavlja nadzor nad provedbom funkcija prenesenih na
provedbena tijela i krajnje korisnike u okviru predpristupnih programa pomoći
EU. Odsjek prikuplja i pruža informacije o provedbi projekata iz EU programa.

*9.2.2. Odjel za europske integracije*

Odjel za europske integracije koordinira i obavlja stručne i administrativne
poslove u vezi s procesom pridruživanja Europskoj uniji na području zaštite
okoliša. Odjel koordinira izradu i provedbu strateških i planskih dokumenata
vezanih za proces pridruživanja, uključujući Nacionalni program za pridruživanje
EU, za poglavlje Okoliš. Odjel obavlja poslove u vezi pripreme za pregovore,
uključujući koordinaciju aktivnosti Radne skupine za pripremu pregovora –
poglavlje Okoliš kao i resornih institucija i tijela uključenih u poglavlje
Okoliš. Odjel koordinira izradu stručnih podloga potrebnih za sastanke tijela
uspostavljenih temeljem Sporazuma o stabilizaciji i pridruživanju, za sektor
Okoliš. Odjel obavlja poslove vezane za koordinaciju i podršku projektima
namijenjenih jačanju institucionalnih sposobnosti za pridruživanje, te prikuplja
i pruža informacije o tim projektima. Odjel obavlja poslove vezane za pripremu i
za sudjelovanje u programima Zajednice. Odjel sudjeluje u izradi planskih
dokumenata u zaštiti okoliša. Odjel izrađuje podloge za informiranje o procesu
integracija u sektoru Okoliš. Odjel izrađuje mišljenja, upute, planove i
izvješća te obavlja i druge poslove iz svoga djelokruga i one koje odredi
državni tajnik ili ministar.
U Odjelu za europske integracije ustrojavaju se sljedeće ustrojstvene jedinice:
9.2.2.1. Odsjek za podršku procesu pridruživanja EU
9.2.2.2. Odsjek za podršku projektima jačanja institucionalnih sposobnosti.

9.2.2.1. Odsjek za podršku procesu pridruživanja EU

Odsjek za podršku procesu pridruživanja EU sudjeluje i koordinira izradu i
provedbu strateških dokumenata vezanih za EU, uključujući Nacionalni program za
pridruživanje EU, za poglavlje Okoliš. Odsjek koordinira izradu stručnih podloga
za proces pregovora, koordinira aktivnosti Radne skupine za pripremu pregovora
za poglavlje Okoliš, resornih ministarstava, relevantnih institucija i tijela
uključenih u poglavlje Okoliš. Odsjek pruža stručnu, tehničku i administrativnu
pomoć Radnoj skupini i resornim institucijama uključenim u proces pregovora.
Odsjek surađuje s relevantnim tijelima Europske unije preko Ministarstva
vanjskih poslova i europskih integracija i Misije Republike Hrvatske pri
Europskoj zajednici, te izrađuje podloge za informiranje javnosti o
integracijskim procesima u zaštiti okoliša. Odsjek osigurava prevođenje
relevantnih dokumenata vezanih uz EU.
Odsjek dostavlja potrebne informacije Kabinetu ministra, ustrojstvenim
jedinicama i središnjim tijelima državne uprave. Odsjek izrađuje mišljenja,
upute, planove i izvješća, te obavlja i druge poslove iz djelokruga kao i one
koje odredi državni tajnik/pregovarač za poglavlje Okoliš ili ministar.

9.2.2.2. Odsjek za podršku projektima jačanja institucionalnih sposobnosti

Odsjek za podršku projektima jačanja institucionalnih sposobnosti obavlja
poslove vezane za koordinaciju i podršku pripremi i provedbi projekata
namijenjenih jačanju institucionalnih sposobnosti za pridruživanje. Odsjek
djeluje kao kontakt točka za decentralizirane projekte CARDS i Phare te
prikuplja informacije i daje izvješća o njihovoj provedbi. Odsjek sudjeluje u
izradi planskih dokumenata vezanih za predpristupne programe. Odsjek obavlja
poslove vezane za pripremu i za sudjelovanje u programima Zajednice. Odsjek
predlaže mjere radi osiguranja učinkovitog korištenja EU programa i potiče
suradnju u pojedinim programima ili projektima zaštite okoliša. Odsjek surađuje
s drugim tijelima državne vlasti s jedinicama područne (regionalne) i lokalne
samouprave vezano za projekte, te prati i usmjerava zajedničke aktivnosti na tom
području.
Odsjek izrađuje mišljenja, upute, planove i izvješća, te obavlja i druge poslove
iz djelokruga kao i one koje odredi državni tajnik ili ministar.«.

Članak 5.

Okvirni broj državnih službenika i namještenika potrebnih za obavljanje poslova
iz djelokruga Ministarstva iz članka 17. stavka 2. Uredbe o unutarnjem
ustrojstvu Ministarstva zaštite okoliša, prostornog uređenja i graditeljstva
(»Narodne novine«, broj 30/2005) mijenja se, te je prikazan u tablici koja se ne
objavljuje u »Narodnim novinama«, a sastavni je dio ove Uredbe.

Članak 6.

Ministar zaštite okoliša, prostornog uređenja i graditeljstva uskladit će
Pravilnik o unutarnjem redu Ministarstva s odredbama ove Uredbe, u roku od 30
dana od dana njezina stupanja na snagu.
U roku od 30 dana od dana stupanja na snagu Pravilnika iz stavka 1. ovoga
članka, ministar će donijeti rješenja o rasporedu državnih službenika i
namještenika na radna mjesta.

Članak 7.

Ova Uredba stupa na snagu danom objave u »Narodnim novinama«.

Klasa: 023-03/07-01/04
Urbroj: 5030114-07-1
Zagreb, 28. veljače 2007.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Uredba, NN 24/2007-885
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)